laion/Wikipedia-Exotic huggingface dataset:
מערות בקסיאן

מערות באקסיאן (בסינית: 八仙洞) הן מערות ימיות הממוקמות בחוף המזרחי של צ'אנגבין, טייטונג, טאיוואן. בעבר המערות שימשו כמקדשים או כמקומות להצבת אפר של גופות ששרפו. פעולות אלו גרמו לזיהום מי המערות. לאחר ההכרזה על חוק שימור מורשת התרבות בטיוואן, הממשל הטיוואני החל במאמצים להחזיר את המערות לקדמותן ולמנוע זיהום עתידי של המערות. למערות בקסיאן מראה ייחודי והן מפורסמות דווקא בזכות חורבות מהתקופה הפלאוליתית הקיימות בקרבתן. המערות היו נמוכות יותר בעבר אך דבר זה השתנה כתוצאה משינוי גובה פני הים באזור חוף זה. מדיה וקבצים בנושא מערות בקסיאן בוויקישיתוף ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מערות בקסיאן".
Me & the Rhythm

Me & the Rhythm (בעברית: אני & הקצב) הוא סינגל שיווקי שהוקלט על ידי הזמרת-יוצרת האמריקאית, סלינה גומז. השיר יצא לאור לכבוד צאת אלבום האולפן השני של גומז Revival, ב-2 באוקטובר 2015, על ידי חברות התקליטים אינטרסקופ רקורדס ופולידור רקורדס. השיר הגיע למקום השישי במצעד השירים מתחת להוט 100. השיר נכתב על ידי סלינה גומז, ג'סטין טרנטר, ג'וליה מייקלס, רובין פרדריקסון ומטיאס לרסון והופק על ידי מאטמן & רובין. לאחר הוצאתו כסינגל שיווקי, "Me & the Rhythm" נכנס למקום ה-57 בקנדה הוט 100, וה-143 במצעד הסינגלים שבצרפת. השיר הוא שיר דאנס, דיסקו, R&B וסינת'פופ. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-93 מיליון השמעות. טרם יצא הווידאו קליפ המלא של השיר, העלתה סלינה גומז לערוץ היוטיוב שלה את האודיו של השיר. נכון לאוקטובר 2020, מונה הצפיות שלו עומד על למעלה מ-48 מיליון צפיות. גומז ביצעה את השיר במהלך סיבוב ההופעות "Revival Tour". ב-12 באוקטובר 2015 ביצעה את השיר בתוכנית הבוקר של רשת NBC, "טודיי" לצד השירים "Same Old Love", "Come & Get It" ו-"Good for You". מידע על הסינגל "Me & the Rhythm" באתר מיוזיק בריינז מידע על היצירה "Me & the Rhythm" באתר Discogs סרטון השיר "Me & the Rhythm" באתר יוטיוב סלינה גומז, ג'סטין טרנטר, ג'וליה מייקלס, רובין פרדריקסון, מטיאס לרסון Selena Gomez – Me & The Rhythm (באנגלית), נבדק ב-2020-10-07 BB CHART Selena Gomez, Billboard lescharts.com - Les charts français, lescharts.com Revival - Selena Gomez | Songs, Reviews, Credits | AllMusic (באנגלית אמריקאית), נבדק ב-2020-10-07 Selena Gomez's 'Revival' Is Better When It's Still in the Cocoon, Time Wayback Machine, web.archive.org, ‏2016-02-06 Patrick Hosken, Here’s Everything We Learned During Selena Gomez’s Revival Listening Party, MTV News (באנגלית) Me & The Rhythm, נבדק ב-2020-10-07 Selena Gomez - Me & The Rhythm
פול פלקונר פול

פּוֹל פלקוֹנר פּוּל (באנגלית: Paul Falconer Poole‏; 1807 – 1879) היה צייר ז'אנר אנגלי. אף על פי שהיה אוטודידקט, תחושתו המשובחת לצבע, אהדת שירה וכוחו הדרמטי הביאו את פול למעמד גבוה בקרב אמנים בריטים. פּוֹל פלקוֹנר פּוּל נולד ב־28 בדצמבר 1807 בבריסטול, אנגליה, בנו הרביעי של ג'יימס פּוּל, סוחר פחם מבריסטול. פּוּל הציג את עבודתו הראשונה באקדמיה המלכותית לאמנויות בגיל עשרים וחמש, הנושא היה "הבאר", סצנה בנאפולי. עברו שבע שנים עד שהציג בפעם הבאה את הציור "הפרידה" בשנת 1837, ואחריו הציג את "עזיבת המהגר", ואת "הרמן ודורותיאה". בשנת 1843, מעמדו הובטח על ידי הציור "סלומון איגל", ועל ידי הצלחתו בתערוכת הקריקטורות, בה קיבל פרס של 300 לירות שטרלינג. לאחר הצגת התמונה "כניעת בית סיון", הוא נבחר לעמית של האקדמיה המלכותית בשנת 1846, והפך לאקדמאי מלא בשנת 1861. בשנות ה-50 של המאה ה-19 התגורר בקמדן רוד ליד קמדן טאון. פּוּל היה חבר קרוב של אמן הנוף תומאס דנבי (1818–1886 לערך), איתו חלק בית בהמפסטד, לונדון במשך זמן מה. פּוּל נפטר ב־22 בספטמבר 1879. ניתן לסווג את נושאי עבודותיו של פול כאידיליסטים או דרמטיים. הציור "יום במאי" שלו (1852) הוא דוגמה אופיינית ליצירותיו האידיליסטיות. ציורים משני הסגנונות, נראו באוסף הקטן של עבודותיו שהוצגו בבית ברלינגטון בתערוכת החורף של 1883–1884. בין תמונותיו הדרמטיות המוקדמות היה "סולומון איגל המצווה לעם לחזור בתשובה במהלך המגפה של 1665," שצויר בשנת 1843. לסוג זה של נושאים שייך גם "רוברט, דוכס נורמנדי וארלטה" (1848). דוגמאות נוספות לסגנונו הבוגר בכיוון זה ניתן למצוא ב"בן האובד", שצויר בשנת 1869. ציורים בסגנון שקט יותר הם "שירת הטרובדור" (צויר בשנת 1854) והגותים באיטליה (1851), האחרון הוא יצירה היסטורית חשובה. בציורים הפסטוראליים הוא מייצג אוירה רכה ונינוחה, כמו ב"נתיב ההרים" (1853), "מלקטי גרגרי המים" (1870). אבל יש כשהוא פונה אל ציורים בסגנון מפואר ונשגב ועבודתו נועזת ונמרצת. דוגמאות יפות לסגנון זה ניתן לראות ב"חזון יחזקאל" מהגלריה הלאומית, "בדידות" (1876), "הכניסה למערת ממון" (1875), "מערת הדרקון" (1877), ואולי הדוגמה הטובה ביותר היא "נתיב האריה" (1873), עם ייצוג ייחודי של צורת הרים והעננים. סקיצה לחזון יחזקאל סקיצה לאופליה (?) סצנה מהסופה חסרת בית מדיה וקבצים בנושא פול פלקונר פול בוויקישיתוף פול פלקונר פול, באתר "Find a Grave" (באנגלית) Paintings by Paul Falconer Poole, RA (1807-79), www.victorianweb.org Paul Falconer Poole | Artist | Royal Academy of Arts, www.royalacademy.org.uk Paul Falconer Poole, Library of Nineteenth-Century Photography (באנגלית) S. R. Koehler, H. J. Wilmot-Buxton, English Painters: With A Chapter on American Painters, Library of Alexandria, 2012, ISBN 978-1-4655-2439-3. (באנגלית) Chisholm, Hugh, ed. (1911). "Poole, Paul Falconer". Encyclopædia Britannica (11th ed.). Cambridge University Press.
Hands (שיר, 2016)

Hands (בעברית: ידיים) הוא שיר צדקה שהוקלט על ידי אמנים שונים כמחווה לקורבנות הירי במועדון הלילה באורלנדו. השיר יצא לאור ב-6 ביולי 2016, על ידי חברות התקליטים אינטרסקופ רקורדס ו-GLAAD, כסינגל שלא מתוך אלבום. הוא נכתב על ידי ג'סטין טרנטר, ג'וליה מייקלס ובלאדפופ והופק על ידי בלאדפופ ומארק רונסון. כל ההכנסות של השיר הוענקו למשפחות שנפגעו במהלך הירי ועזרו לכסות עלויות רפואיות ומאמצי ייעוץ. השיר נכתב יום לאחר שהירי ההמוני התרחש. כ-27 אמנים סייעו בהפקת "Hands", שהיה להורדה דיגיטלית ב-6 ביולי 2016. אינטרסקופ רקורדס טיפלה בהפצה של השיר ואפשרה לאמנים להשתמש באולפנים שלה, על מנת לספק לאמנים תנאי נוחת שיאפשרו להם להקליט את השיר. בנוסף, GLAAD גם עזר ביצירת, הקלטת והפצת הסינגל. ההכנסות מהשיר נתרמו. את "Hands" הגה טרנטר יממה לאחר שהירי במועדון הלילה באורלנדו התרחש. בראיון שנערך עם בילבורד, אמר טרנטר כי "לכל מוזיקאי\ת הוקצה [...] הבית המתאים עבורו". בסופו של דבר למעלה מ-25 אמנים סייעו בהפקת "Hands", אשר הופץ בפורמט של הורדה דיגיטלית ב-6 ביולי 2016. אינטרסקופ רקורדס טיפלה בכל ענייני הניהול, בסיוע GLAAD. צאתו של השיר עוררה הד תקשורתי רחב. להלן חלק מהמגזינים והאתרים שסקרו אותו: אנטרטיינמנט ויקלי בילבורד הניו יורק טיימס טיים ניו יורק The Daily Beast Sounds Like Nashville סרטון השיר "Hands" באתר יוטיוב ג'סטין טרנטר, ג'וליה מייקלס, בלאדפופ Various Artists (Ft. Adam Lambert, Alex Newell, Britney Spears, Gwen Stefani, Halsey, Imagine Dragons, Jason Derulo, Jennifer Lopez, Juanes, Jussie Smollett, Kacey Musgraves, Mary J. Blige, Mary Lambert, Meghan Trainor, MNEK, Nate Ruess, P!nk, Prince Royce, RuPaul, Selena Gomez, Trans Chorus of Los Angeles, Troye Sivan, Ty Herndon & Tyler Glenn) – Hands (באנגלית), נבדק ב-2020-10-07 Hands - Single by Various Artists, Apple Music (באנגלית) Britney Spears, Pink, Selena Gomez Join 'Hands' for Orlando: How the All-Star Song Came to Life, Billboard (באנגלית) GLAAD and music superstars release single "Hands" to benefit victims and families of Orlando massacre, GLAAD, ‏2016-06-29 (באנגלית) Brittany Spanos, Brittany Spanos, Hear Spears, Gomez, Stefani Contribute to Orlando Tribute, Rolling Stone, ‏2016-07-06 (באנגלית) Jennifer Lopez, Gwen Stefani, Britney Spears team up for moving Orlando charity single, EW.com (באנגלית) Coscarelli, Joe (2016-07-06). "How the Orlando Charity Single 'Hands' Went From Idea to Reality (Published 2016)". The New York Times (באנגלית אמריקאית). ISSN 0362-4331. נבדק ב-2020-10-07. Listen to Britney, Pink, J. Lo and Others Sing for Orlando, Time Britney Spears, Selena Gomez, Jennifer Lopez, RuPaul, More Release ‘Hands’ in Honor of Orlando, Vulture (באנגלית) Fallon, Kevin (2016-07-06). "Britney Spears, J.Lo & More Release 'Hands' for Orlando: Why Are Charity Singles Always So Bad?". The Daily Beast (באנגלית). נבדק ב-2020-10-07. brickeykelly, Kacey Musgraves and Others Contribute Voices to ‘Hands’ for Orlando Tragedy, Sounds Like Nashville, ‏2016-07-06
גנון קמפבל

גנון קמפבל (שם מדעי: Cercopithecus campbelli) הוא מין של קוף מסוג גנון החי ביערות גשם במערב אפריקה. הקוף קרוי על שם החייל והפרופסור הבריטי הנרי דונדס קמפבל (Henry Dundas Campbell). חלק מהחוקרים רואים במין זה תת-מין של גנון לאווי (Cercopithecus lowei). הגנון חי בטבע ביערות גשם טרופיים, יערות שפלה, אדמות פוריות, שדות חקלאיים וגם בחופי מנגרובים. הוא מצוי במדינות הבאות: חוף השנהב, גמביה, גאנה, גינאה, גינאה ביסאו, ליבריה, סנגל וסיירה לאון וגם באיי ביז'אגוש שבגינאה ביסאו. אורכו של הגנון 35 עד 55 סנטימטרים ומשקלו עד 6 קילוגרם. הוא בעל זנב ארוך המשמש לו לאיזון והוא מצוי רוב זמנו בין ענפי היער. קוף זה חברותי וטריטוריאלי החי בקבוצות של שמונה עד שלושה עשר פרטים לרוב שבראשם עומד זכר אלפא שליט. קבוצת הקופים מתקשרת בצורה קרובה והיא בעלת זיקה למיני קופים אחרים מהסוג גנון או קופי קולובוס. יחדיו הם סורקים את היער בחיפוש מזון אך כשאחד הקופים משמיע קריאת אזהרה מפני טורפים - לרוב עופות דורסים כמו עיט כתר או נמרים הם נמלטים יחדיו אל הענפים. הגנון הוא אוכל פירות בעיקרו אך יגוון גם בעלים, זרעים, זחלי חרקים ובעלי חוליות כמו דו-חיים או לטאות שהוא מוצא בין העלים. מדיה וקבצים בנושא גנון קמפבל בוויקישיתוף גנון קמפבל, באתר ITIS (באנגלית) גנון קמפבל, באתר NCBI (באנגלית) גנון קמפבל, באתר Animal Diversity Web (באנגלית) גנון קמפבל, באתר האנציקלופדיה של החיים (באנגלית) גנון קמפבל, באתר GBIF (באנגלית) גנון קמפבל באתר הרשימה האדומה של IUCN
פורטה מקדוניה

פורטה מקדוניה או שער מקדוניה (במקדונית: Порта Македонија) הוא שער ניצחון בסקופיה, מקדוניה הצפונית שמשמש גם כאנדרטה. האנדרטה הוקמה במסגרת הפרויקט סקופיה 2014. האנדרטה הייתה אמורה להיפתח רשמית ב-8 בספטמבר 2011, אך בשל חגיגות יום העצמאות (מק') ה-20, האנדרטה נפתחה רשמית ב-6 בינואר 2012. גובה האנדרטה הוא 21 מ'. על האנדרטה, ישנם 193 תבליטים המייצגים אירועים וציוני דרך שונים מההיסטוריה של מקדוניה הצפונית ותרבותה, ובתוכה חלל גלריה בשני מפלסים וחנות מזכרות. בפורטה מקדוניה יש נקודת צפייה עם שלוש משקפות, ויש שתי מעליות ושתי מדרגות. אדריכלית האנדרטה היא ולנטינה סטפנובסקה, והוקמה על ידי חברת הבנייה "גרניט" על פי פרויקט של "ניימאר הנדסה" בעלות כוללת של כ-4.4 מיליון אירו. נוף לשער בחורף "פורטה מקדוניה", נבנה בתקופה העות'מאנית לכבוד ביקורו של הסולטאן מסקופיה. הוא היה ממוקם בתחנת הרכבת הישנה. פרטי הקישוטים מדיה וקבצים בנושא פורטה מקדוניה בוויקישיתוף מאמר על פורטה מקדוניה והגלריה, build.mk "Порта Македонија за македонскиот триумф". אורכב מ-המקור ב-2012-09-05. נבדק ב-2011-08-21. "Финишира изградбата на Порта Македонија". ארכיון מ-2011-07-12. נבדק ב-2011-08-21.
האויב שבפנים (סדרת טלוויזיה)

האויב שבפנים (באנגלית: Resident Evil) היא סדרת טלוויזיה מסוגת אימה המבוססת על סדרת משחקי וידאו באותו השם שפותחה על ידי חברת "קאפקום". הסדרה נוצרה על ידי המפיק אנדרו דאב, שמשמש כמפיק בפועל של הסדרה, לצדו של הבמאי ברונוון יוז שעתיד לביים את שני הפרקים הראשונים. הסדרה מופקת על ידי חברת ההפקות "Constantin Films", שהפיקה בעבר את סדרת סרטי "האויב שבפנים", ומופצת על ידי שירות הזרמת המדיה "נטפליקס". באוגוסט 2022 הסדרה בוטלה אחרי עונה אחת. עלילת הסדרה נפרשת על פני שני צירי זמן. ציר הזמן הראשון מתרחש ב-2022 עוקב אחר האחיות ג'ייד ובילי וסקר, שעוברות לעיירה ניו ראקון ("ראקון החדשה"). ככל שהזמן בו הן שוהות בעיירה המסתורית חולף, שתי האחיות מבינות שאביהן מסתיר סודות אפלים העלולים להרוס את העולם. ציר הזמן השני מתרחש ב-2036, שם נותרו פחות מ-15 מיליון בני אדם המתגוררים בכדור הארץ, לאחר שלמעלה מ-6 מיליארד מתושבי העולם ובעלי חיים ננגעו בנגיף ה-T והפכו למפלצות דמויות-זומבים. ציר הזמן השני עוקב אחר ג'ייד, כעת בת 28, שנאבקת לשרוד בעולם המתפורר בזמן שהסודות מעברה רודפים אותה. בינואר 2019, הוכרז כי נטפליקס עובדת על פיתוח סדרה המבוססת על סדרת משחקי הווידאו "Resident Evil". באוגוסט 2020, נחשף כי עונתה הראשונה של הסדרה תכלול 8 פרקים בני שעה. עוד נחשף כי אנדרו דאב יכתוב את התסריטים עבור הסדרה, ובנוסף לכך ישמש כמפיק בפועל. הבמאי ברונוון יוז עתיד לביים את שני הפרקים הראשונים. אתר האינטרנט הרשמי של האויב שבפנים (בשפות מרובות) האויב שבפנים, ברשת החברתית אינסטגרם "האויב שבפנים", במסד הנתונים הקולנועיים IMDb (באנגלית) "האויב שבפנים", באתר נטפליקס "האויב שבפנים", באתר Rotten Tomatoes (באנגלית) "האויב שבפנים", באתר Metacritic (באנגלית) "האויב שבפנים", במסד הנתונים הקולנועיים KinoPoisk (ברוסית) August 2020, Bradley Russell 27. "Resident Evil Netflix series announced and here are the first story details". Total Film. Archived from the original on 2020-08-28. Retrieved 2020-08-27. Phillips, Tom (2020-08-27). "Netflix's Resident Evil series will star the Wesker kids". Eurogamer. Archived from the original on 2020-08-27. Retrieved 2020-08-27. Nellie Andreeva (2019-01-24). "'Resident Evil' TV Series In Works At Netflix". Deadline. Archived from the original on 2019-11-22. Retrieved 2020-08-27. "'Resident Evil' TV Series Officially a Go at Netflix". www.hollywoodreporter.com. Archived from the original on 2020-08-27. Retrieved 2020-08-27.
גמילה (פירושונים)

האם התכוונתם ל... גמילה – השתחררות מתלות בהתמכרות או בהרגל גמילה מאלכוהול – תהליך הפסקת הצריכה של משקאות משכרים גמילה מחיתולים – תהליך שבו מאמנים פעוטות לעשות את הצרכים באסלה או בסיר פלסטיק קטן דמוי סיר לילה, על מנת שיחדלו להשתמש בחיתולים גמילה מיניקה – תהליך בקרב היונקים של מעבר מיניקת חלב לאכילת מזון אחר גמילה מסמים – תהליך הפסקת ההתמכרות לסמים פסיכואקטיביים או לתרופות ממכרות גמילה מעישון – תהליך הפסקת העישון Rehab (שיר) – שיר של זמרת הג'אז איימי ויינהאוס
גמילה מסמים

גמילה מסמים היא תהליך השתחררות מתלות בנטילת סמים פסיכואקטיביים או תרופות ממכרות. תהליך הגמילה נעשה באמצעות הפסקה מוחלטת של נטילת החומר הממכר, או ירידה הדרגתית בשימושו עד למצב בו הגוף אינו תלוי בו יותר. משרד הבריאות אחראי על שתי דרכי טיפול במתמכרים לסמים קשים, הטיפול מתמקד במישור הפיזי. גמילה פיזית, ניתן למתמכרים במסגרת אשפוזיות לגמילה פיזית. האשפוזיות מיועדות לגמילה הפיזית של המתמכרים לסמים קשים. האשפוזיות מיועדת לתת מענה לצרכים של מתמכרים אשר מעוניינים לעבור גמילה פיזית מהסם. הגמילה הפיזית היא השלב הראשון של תהליך הגמילה. מרכזים אמבולטוריים לטיפול תרופתי ממושך. מתמכרים מקבלים טיפול במסגרת מרכזי חלוקת טיפול תרופתי. כשהמכור פונה לעזרה, בשלב הראשון יש לוודא כי הוא מכיר בבעיית ההתמכרות כמחלה. יש לבצע פגישת היכרות ראשונית על מנת לבנות תוכנית טיפול אישית. כמו כן, יש לתת משקל לאישיות המכור ולאנשים בסביבתו הקרובה. אחד הטיפולים היעילים ביותר הוא טיפול משולב.המטרה היא לעזור למכורים להיגמל ולגרום לכך שלא יחזרו להשתמש בסם לטווח הארוך. ההתערבות הטיפולית נעשית ברמה האישית, קבוצתית ומערכתית. טיפול קבוצתי נחשב כשיטה יעילה לטיפול במכורים. כאשר מטופל נמצא בקבוצה, הוא מפסיק להתמקד בעצמו ובבעייתו. קהילות גמילה מטפלות בהתמכרויות לסמים, אלכוהול, והתמכרויות אחרות. הקהילות מציעות שיטות טיפול שונות ואף התאמה לפי מגזר ודתיות. דוגמה לתוכנית לגמילה בתוך הקהילה היא תוכנית שנים עשר הצעדים. תוכנית זו מתאפשרת לאחר שהנגמל עבר גמילה פיזית ראשונית ומתבצע במסגרת הקהילה. התוכנית פותחה על ידי אנשים שהתמכרו לאלכוהול ונזקקו לעזרה עצמית כדי להיגמל. בזמן שהמתמכר עובר טיפול גמילה בשיטה זו הוא מנהל שיחות מוטיבציה פרטניות עם מטפלים, עובר טיפול תרופתי וכן משתתף בקבוצות תמיכה אנונימיות. שיטה זו מתאימה לאנשים אשר ברוב הזמן מנהלים חיים נורמטיביים או כאלה שלא יכולים להרשות לעצמם להסתגר במכוני הגמילה. (מצפן ייעוץ וטיפול, 2014) לאחר שהגוף פיתח מנגנוני פיצוי היוצרים מצב של סבילות עבור חומר מסוים, היעדרו של החומר מפסיק את השפעתו בעוד שמנגנוני הפיצוי ממשיכים לפעול לבדם. מפני שבמצב זה מנגנוני ההומיאוסטזיס פועלים ללא התנגדות ומורגשים ביתר שאת, הפסקה מוחלטת של נטילת החומרים הממכרים עלולה לגרור אחריה תסמינים של היפוך השפעה. תסמיני הגמילה עשויים להיות גופניים או נפשיים ובדרך כלל גופניים ונפשיים גם יחד. משך זמן הגמילה יכול להימשך בין מספר ימים ועד מעבר לשנה, תלוי בסוג הסם ובמנגנוני הפעילות שלו. תסמונת נסיגה היא שם כללי לאוסף תסמינים המתלווים להפסקת הצריכה או הפחתת המינון של סמים פסיכואקטיביים או תרופות מסוגים שונים, לאחר תקופה שבה נצרכו באופן סדיר. תסמונת נסיגה מופיעה לאחר שהגוף פיתח סבילות לאותו חומר ונוצרה תלות גופנית. התמכרות לסמים שימוש לרעה בסמים גמילה מעישון \, Drug Rehab and Alcohol Detox, American Addiction Centers (באנגלית) רונאל, נ'. (1999). תפיסת ההתמכרות כמחלה- מטאפורה בשירות ההחלמה. חברה ורווחה, 19 (4), 485-501. Drug Rehab in Texas & Drug Addiction Treatment | Discovery Point, Discovery Point Retreat (באנגלית אמריקאית) Factors to consider when build a personalized treatment plan, Recovery.org נתי טוקר, גם בני נוער דתיים אינם חסינים להתמכרות לסמים ולאלכוהול, באתר הארץ, 11 בדצמבר 2009 Neil R. Carlson, (2013). Physiology of Behavior. Boston: Pearson. ערך זה הוא קצרמר בנושא בריאות. אתם מוזמנים לתרום לוויקיפדיה ולהרחיב אותו. הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
טקס פרסי לורנס אוליבייה 2015

טקס הענקת פרסי לורנס אוליבייה לשנת 2015 נערך ב-12 באפריל 2015 בבית האופרה המלכותית שבלונדון. את הטקס הנחה לני הנרי. קטעים נבחרים מהטקס שודרו בטלוויזיה בערוץ ITV1. שמות המועמדים הוכרזו ב-9 במרץ 2015. ההפקות הבאות היו מועמדות למספר פרסים: 9: "ממפיס" 8: Beautiful 7: "מראה מעל הגשר" 6: King Charles III 5: "עיר של מלאכים", Sunny Afternoon, "וולף הול" / "הביאו את הגופות" 4: The Nether 3: Here Lies Love, "נעצר בחצות" 2: "חשמלית ושמה תשוקה", "קאטס", Dirty Rotten Scoundrels,‏ Made in Dagenham, "מיס סייגון", "ציד המכשפות", "אמני השירה מנירנברג", "נשים על סף התמוטטות עצבים" ההפקות הבאות זכו במספר פרסים: 4: Sunny Afternoon 3: "מראה מעל הגשר" 2: Beautiful, "עיר של מלאכים", "ממפיס", "אמני השירה מנירנברג", "וולף הול" / "הביאו את הגופות" מדיה וקבצים בנושא טקס פרסי לורנס אוליבייה 2015 בוויקישיתוף האתר הרשמי של פרסי אוליבייה "Lenny Henry to host Olivier Awards". officiallondontheatre.co.uk. "Biggest Theatre Awards". olivierawards.com. אורכב מ-המקור ב-2014-12-18. נבדק ב-2015-02-26.
טמרין גב-אוכף

טמרין גב-אוכף (שם מדעי: Leontocebus) הוא סוג של פרימטים ממשפחת המרמוסטיים החיים ביערות אמריקה הדרומית. בעבר סיווגו את מיני הסוג כשייכים לסוג טמרין, אך הם הופרדו, תוך שמינים נוספים פוצלו. בסוג זה ישנם 10 מינים קטני ממדים החיים בינות ענפי היערות, לרוב באזורים נמוכים יותר משל הטמרינים האמיתיים. הם ניזונים מחרקים וממזונות שהם מוצאים בין העלים והברומליים ביער. גפיהם ארוכות ודקות יחסית והם בעלי פרווה שחורה ולעיתים מעט כתומה בחלקה. מינים אלה חברתיים מאוד ועקב טורפיהם הרבים מקימים "קואליציות" הפולטות קריאת אזעקה משותפת כשהם רואים איום מתקרב. חלק ממינים אלה מצויים בטבע בסכנת הכחדה. Leontocebus cruzlimai טמרין חום-ראש (Leontocebus fuscicollis) Leontocebus fuscus Leontocebus illigeri Leontocebus lagonotus Leontocebus leucogenys טמרין שחור-אדרת (Leontocebus nigricollis) Leontocebus nigrifrons טמרין זהוב-אדרת (Leontocebus tripartitus) Leontocebus weddelli מדיה וקבצים בנושא טמרין גב-אוכף בוויקישיתוף טמרין גב-אוכף, באתר ITIS (באנגלית) טמרין גב-אוכף, באתר NCBI (באנגלית)
רב המנונא סבא (אמורא)

רב המנונא סבא (רב המנונא הזקן) היה אמורא בבלי בן הדור השני. את תורתו קיבל מרבו, שהיה האמורא רב, אך הוא קיבל גם מרב אדא בר אהבה, ורב יצחק בר אשיאן. מסופר שפעם אחת ישבו תלמידי רב ועמם רב חנניא בר שלמיא בסעודה בערב שבת, והם ביקשו מרב המנונא סבא שיגיד להם האם כבר נכנסה השבת, כדי שהם ידעו האם לעקור את השולחן ולקבוע את סעודתם כסעודת שבת. רב המנונא אמר להם שהם אינם צריכים לעשות זאת, משום שרב אמר שהשבת חשובה להיכנס מעצמה, ומספיק לפרוס את המפה ולקדש. תלמידיו היו רב שמואל בר חתאי ורבה בר שילא. היוחסין כתב שרב המנונא סבא הוא רב המנונא שארונו הועלה לארץ ישראל יחד עם רבה בר רב הונא, אך לרוב מקובל לפצל ביניהם ולומר שאותו רב המנונא הוא רב המנונא תלמידו של רב יהודה. מקובל לזהות את קברו של רב המנונא סבא בהר מירון, בסמוך לנחל מגידו. ר' יוסף סופר מצפת, מזהה את מקום קבורתו של רב המנונא סבא בבית הקברות היהודי העתיק בצפת, על יד מקווה האר"י, אך אין לדעת האם מדובר על האמורא רב המנונא סבא, או על רב המנונא סבא המוזכר בספר הזוהר כתנא בשם זה. הרב אהרן הימן, "רב המנונא סבא", תולדות תנאים ואמוראים, לונדון, תר"ע, באתר ויקיטקסט הרב אברהם זכות, "רב המנונא סבא", ספר יוחסין, מאמר שני, אות הה"א, ה'רס"ד באתר ויקיטקסט הלפרין, רפאל בן יעקב, רב המנונא סבא, אטלס עץ חיים ח"ד, בני ברק תש"מ, באתר אוצר החכמה (צפייה מוגבלת למנויים) תלמוד בבלי, מסכת כתובות, דף מ', עמוד א' תלמוד בבלי, מסכת גיטין, דף פ"א, עמוד ב' תלמוד בבלי, מסכת סוכה, דף מ"ב, עמוד א' תלמוד בבלי, מסכת גיטין, דף ל"ט, עמוד ב' תלמוד בבלי, מסכת פסחים, דף ק"ה, עמוד א' תלמוד בבלי, מסכת מועד קטן, דף כ"ה, עמוד א' הרב אהרן הימן, "רב המנונא סבא (אמורא)", תולדות תנאים ואמוראים, לונדון, תר"ע, חלק א, עמוד 378, באתר היברובוקס רב המנונא סבא, באתר אהלי צדיקים שם בהערה
יחסי גיאנה–צ'ילה

יחסי גיאנה–צ'ילה הם היחסים הדיפלומטיים הרשמיים שבין הרפובליקה השיתופית של גיאנה לבין הרפובליקה של צ'ילה. צ'ילה וגיאנה כוננו יחסים דיפלומטיים ב-22 ביולי 1971. בשנת 1994 שתי המדינות חתמו על הסכם בסיסי לשיתוף פעולה טכני ומדעי, שנכנס לתוקף שלוש שנים לאחר מכן. באוגוסט 2015 מינתה צ'ילה את קלאודיו רוחאס רצ'ל לשגרירה בגיאנה, ובשנה שלאחר מכן חנכה הנשיאה מישל בצ'לט את הנציגות הדיפלומטית בג'ורג'טאון. צ'ילה רואה בגיאנה את אחת השותפות העיקריות שלה באזור הקריבי דובר האנגלית, ואילו גיאנה הביעה עניין לחלוק את הניסיון הכלכלי הצ'יליאני ואת תהליך פתיחתה לעולם. ביולי 2016 קיימה נשיאת צ'ילה מישל בצ'לט ביקור ממלכתי בגיאנה, שם השתתפה בכנס XXXVII של ראשי מדינות וממשלות הקהילייה הקריבית וחנכה את שגרירות ארצה בג'ורג'טאון. באוקטובר 2016 ערך נשיא גיאנה דייוויד גריינג'ר ביקור ממלכתי בצ'ילה, והתקבל על ידי הנשיאה מישל בצ'לט בפלאסיו דה לה מונדה, בהזדמנות זו חתמו על הסכם לפטור אשרות בדרכונים רגילים והסכם התחבורה האווירית, ושיחות נערכו כדי ליזום יוזמות שיתופיות בענייני מסחר, טלקומוניקציה, גאולוגיה, כרייה וסביבה. גיאנה אינה מיוצגת בצ'ילה לא בדרג השגרירות ולא בדרג הקונסוליה. צ'ילה מחזיקה בגיאנה שגרירות בג'ורג'טאון. מדיה וקבצים בנושא יחסי גיאנה–צ'ילה בוויקישיתוף אתר על יחסי מדינות
אירוויזיון לרוקדים צעירים 1989

האירוויזיון לרוקדים צעירים 1989 הוא התחרות הרביעית של האירוויזיון לרוקדים צעירים. את התחרות אירחה צרפת בפאלה דה קונגרה והתקיימה ב-28 ביוני 1989. המשתתפים שנבחרו הם רקדנים לא-מקצועיים בין 16 ל-21. הריקוד של כל משתתף נבחר ומוכן מספר שבועות לפני התחרות. המנצח נבחר לאחר הצבעת השופטים. השופטים שהצביעו הם: צרפת צרפת – רולאן פטיט (ראש חבר השופטים) דנמרק דנמרק – פרנק אנדרסן איטליה איטליה – פאולו בורטולוצי ארגנטינה ארגנטינה – אוסקר ערייז צרפת צרפת – איגור אייזנר גרמניה גרמניה - ג'ון נומייר ברית המועצות ברית המועצות - יקטרינה מקסימובה שווייץ שווייץ - היינץ' ספוירלי ברית המועצות ברית המועצות - ולדימיר וסילייב 17 מדינות השתתפו בתחרות. להלן המדינות שלא העפילו לגמר: אל הגמר העפילו 10 מדינות: אירוויזיון 1989 אתר האינטרנט הרשמי של אירוויזיון לרוקדים צעירים 1989 "Eurovision Young Dancers 1989: About the show". European Broadcasting Union. אורכב מ-המקור ב-2017-12-06. נבדק ב-5 באוקטובר 2014. {{cite web}}: (עזרה)
פאלה דה קונגרה דה פארי

פאלה דה קונגרה דה פארי (בצרפתית: Palais des congrès de Paris; בעברית: מרכז הכנסים בפריז) הוא אולם קונצרטים, מרכז כנסים וקניון בפורט מאיו ברובע השבעה עשר של פריז, צרפת. המקום נבנה בין היתר על ידי האדריכל הצרפתי גיום ז'ילה (צר'), ונחנך בשנת 1974. בקרבת מקום נמצאים יער בולון והשכונה העשירה ניי-סיר-סן. תחנות הרכבת התחתית וה-RER הקרובות ביותר הן פורט מאיו וניי–פורט מאיו, וניתן להגיע אליהן דרך המפלסים התחתונים של הבניין. מקומות ההתכנסות העיקריים הם:[דרושה הבהרה] גראן אמפיתאטר: 3,723 מושבים אמפיתאטר בורדו: 650 מושבים אמפיתאטר בלו: 826 מושבים אמפיתאטר הוואנה (havane): 373 מושבים 2 אולפני טלוויזיה חלוקת פרס סזאר: 1976, 1981, 1986, 1987, 1988, 1992, 1995 אירוויזיון 1978 אירוויזיון לרוקדים צעירים 1989 הצגת הטור דה פראנס הגרלת בתי הגמר של יורו 2016 מדיה וקבצים בנושא פאלה דה קונגרה דה פארי בוויקישיתוף אתר האינטרנט הרשמי של פאלה דה קונגרה דה פארי
יחסי ניו זילנד – תאילנד

יחסי ניו זילנד–תאילנד הם היחסים הדו-צדדיים בין ניו זילנד לתאילנד. שתי המדינות חברות בשיתוף הפעולה הכלכלי באסיה ופסיפיק. שתי המדינות כוננו יחסים דיפלומטיים בשנת 1956. שתי המדינות חגגו את 60 שנות היחסים הדיפלומטיים שלהן בשנת 2016. ישנם כ-10,000 תאילנדים החיים בניו זילנד. משטרת תאילנד המלכותית עבדה בצמוד למשטרת ניו זילנד במשך יותר מ-30 שנה. ניו זילנד שדרגה את היחסים עם ממשלת תאילנד בשנת 2016. ניו זילנד מחזיקה בתאילנד שגרירות בבנגקוק. תאילנד מחזיקה בניו זילנד שגרירות בוולינגטון וקונסוליה כללית באוקלנד. מדיה וקבצים בנושא יחסי ניו זילנד – תאילנד בוויקישיתוף "Thai embassy" (PDF). "Thailand". "The reception to celebrate the 60th anniversary of diplomatic relations between Thailand and New Zealand". "NZ upgrades ties with the Thai military government". אתר על יחסי מדינות
יחסי גיאנה–גרמניה

יחסי גיאנה–גרמניה הם יחסי החוץ בין הרפובליקה השיתופית של גיאנה לבין הרפובליקה הפדרלית של גרמניה. היחסים הדיפלומטיים עם הרפובליקה הפדרלית של גרמניה התקיימו מאז שנת עצמאותה של גיאנה, 1966. ב-16 בספטמבר 2016 נחגגו 50 שנה ליחסים הדדיים. בשנת 1994 נחתם הסכם דו-צדדי להגנה ולקידום השקעות. קיימים עדיין יחסים בין גרמניה לקהילה הקריבית (CARICOM) שגיאנה חברה בה. בפרט, פרויקטים לפיתוח כלכלי והגנה על הסביבה. בשנת 2005 החליטו מדינות ה-G8 לבטל חובות עבור מדינות רבות, כולל גיאנה. במדיניות הפיתוח מתמקדים במימון בתחום האקולוגי. גרמניה מממנת פרויקטים של הגנת יערות הגשם, מאז שנת 1998 "מערכת האזורים המוגנים בגיאנה" מסובסדת בהיקף כולל של 24 מיליון אירו. גרמניה מיוצגת בגיאנה באמצעות שגרירותה בפורט אוף ספיין, טרינידד וטובגו, ובנוסף מחזיקה קונסוליה בג'ורג'טאון. גיאנה מיוצגת בגרמניה באמצעות שגרירותה בבריסל, בלגיה. מדיה וקבצים בנושא יחסי גיאנה–גרמניה בוויקישיתוף יחסי גיאנה–גרמניה, באתר משרד החוץ הגרמני אתר על יחסי מדינות